సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బిగ్‌బాస్‌లో ఈరోజు ఎలిమినేషన్ లీక్..!
బిగ్‌బాస్ తెలుగు రెండో సీజన్‌‌ అభిమానుల్ని అమితంగా ఆకట్టుకుంటోంది. ఇప్పటికే మూడు వారాలు గడిచిపోగా.. నాలుగో వారం ఈరోజుతో ముగియనుంది.
Samayam Telugu | Updated:
Jul 8, 2018, 01:03PM IST
బిగ్‌బాస్ తెలుగు రెండో సీజన్‌‌ అభిమానుల్ని అమితంగా ఆకట్టుకుంటోంది. ఇప్పటికే మూడు వారాలు గడిచిపోగా.. నాలుగో వారం ఈరోజుతో ముగియనుంది. దీంతో.. ఈరోజు బిగ్‌బాస్ హౌస్‌ నుంచి ఎలిమినేట్‌ అయ్యే నాలుగో కంటెస్టెంట్‌ ఎవరు..? అని అందరూ ఆసక్తిగా ఎదురుచూస్తున్నారు. కానీ.. ఆ కంటెస్టెంట్‌ ఎవరో తెలిసిపోయింది.
ఈ వారం నామినేషన్‌కి బాబు గోగినేని, నందిని రాయ్, దీప్తి, గణేశ్, గీతా మాధురి, శ్యామల, కౌశల్ వచ్చారు. వీరిలో శనివారం రాత్రి గణేశ్, గీతా మాధురి ప్రొటెక్ట్‌ జోన్‌లోకి వెళ్లినట్లు షో హోస్ట్‌ నాని ప్రకటించాడు. దీంతో.. మిగిలిన ఐదుగురిలో ఒకరు ఈరోజు రాత్రి బిగ్‌‌బాస్ హౌస్‌ నుంచి ఎలిమినేట్‌ కానున్నారు. దీంతో.. ఆ ఒక్కరు ఎవరు..? అని అభిమానులు చర్చించుకుంటున్న నేపథ్యంలో.. నేనేనంటూ యాంకర్ శ్యామల ప్రకటించేసుకుంది.
‘నాకు మద్దతుగా నిలిచిన వారందరికీ ధన్యవాదాలు. మళ్లీ ఇంటికి చేరుకున్నాను. నిషాన్ (కొడుకు)‌తో ఆడుకుంటున్నాను’ అని శ్యామల సోషల్ మీడియాలో పోస్టు చేసింది. అయితే.. ఆదివారం ఎలిమినేషన్‌కి సంబంధించిన ఎపిసోడ్‌ని ఒక్కరోజు ముందుగానే సిద్ధం చేసుకుంటారనే విషయాన్ని ఆమె మర్చిపోయినట్లుంది. దీంతో.. తప్పిదాన్ని గుర్తించిన వెంటనే పోస్ట్‌ని తొలగించినా.. అప్పటికే అది వైరల్‌గా మారిపోయింది. బహుశా.. ఎపిసోడ్‌ అప్పటికే టెలికాస్ట్ అయ్యిందేమోననుకుని ఈ యాంకర్ అలా పోస్ట్ చేసుంటుందని అభిమానులు కామెంట్లు పెడుతున్నారు.